sukhrobnurali/uzbek-legal-corpus huggingface dataset:
Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomga oʻzgartirishlar va qoʻshimcha kiritish haqida
(order, 2014-11-11)

Oʻzbekiston Respublikasining “Sugʻurta faoliyati toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2008-yil 22-apreldagi 41-sonli buyrugʻi (roʻyxat raqami 1806, 2008-yil 12-may) (Oʻzbekiston Respublikasi qonun hujjatlari toʻplami, 2008-y., 20-21-son, 178-modda) bilan tasdiqlangan Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 18-banddagi “sugʻurta faoliyati, shuningdek sugʻurta faoliyatini taʼminlashga yoʻnaltirilgan faoliyatni amalga oshiradigan shuʼba korxonalar” degan soʻzlar “sugʻurta faoliyati, sugʻurta faoliyatini taʼminlashga yoʻnaltirilgan faoliyatni, shuningdek mulk huquqi asosida sugʻurtalovchiga (qayta sugʻurtalovchiga) tegishli boʻlgan xizmat binolaridan foydalanish boʻyicha faoliyatni amalga oshiradigan shuʼba korxonalar (shuʼba xoʻjalik jamiyatlari)” degan soʻzlar bilan almashtirilsin. 2. 29-bandda: birinchi xatboshidagi “qonun hujjatlarida nazarda tutilgan hollar bundan mustasno” degan soʻzlar “agar qonun hujjatlarida boshqa qoida nazarda tutilmagan boʻlsa, sugʻurta faoliyati, sugʻurta faoliyatini taʼminlashga yoʻnaltirilgan faoliyatni, shuningdek mulk huquqi asosida sugʻurtalovchiga (qayta sugʻurtalovchiga) tegishli boʻlgan xizmat binolaridan foydalanish boʻyicha faoliyatni amalga oshiradigan shuʼba korxonalar (shuʼba xoʻjalik jamiyatlari) bundan mustasno” degan soʻzlar bilan almashtirilsin; ikkinchi xatboshi “, agar qonun hujjatlarida boshqa qoida nazarda tutilmagan boʻlsa, sugʻurta faoliyati, sugʻurta faoliyatini taʼminlashga yoʻnaltirilgan faoliyatni, shuningdek mulk huquqi asosida sugʻurtalovchiga (qayta sugʻurtalovchiga) tegishli boʻlgan xizmat binolaridan foydalanish boʻyicha faoliyatni amalga oshiradigan shuʼba korxonalar (shuʼba xoʻjalik jamiyatlari) bundan mustasno.” degan soʻzlar bilan toʻldirilsin.
“Toʻraqoʻrgʻon issiqlik elektr stansiyasi qurilishi” loyihasini amalga oshirishda birinchi navbatdagi chora-tadbirlar toʻgʻrisida
(resolution, 2014-11-07)

Energiyani tejaydigan zamonaviy yuqori samarali texnologiyalarni joriy etish hisobiga energiya ishlab chiqarish quvvatlarini yanada rivojlantirish, mamlakat energetika tizimi faoliyatining pishiq-puxtaligini yanada oshirish va respublika isteʼmolchilarini elektr energiyasi bilan barqaror taʼminlash maqsadida: 1. Yaponiya xalqaro hamkorlik agentligi tomonidan “Toʻraqoʻrgʻon issiqlik elektr stansiyasi qurilishi” loyihasini amalga oshirish uchun 40 yil muddatga, 10 yil imtiyozli davrni oʻz ichiga olgan holda, 71 839 mln. Yaponiya iyenasi (ekvivalenti 704 mln. AQSH dollariga teng) miqdorda qarz berilgani maʼlumot uchun qabul qilinsin. 2. Belgilansinki: mazkur loyihaning oʻz vaqtida va toʻliq amalga oshirilishi, shuningdek Yaponiya xalqaro hamkorlik agentligining qarz mablagʻlaridan maqsadli va samarali foydalanilishi uchun “Oʻzbekenergo” DAK ijro etuvchi organ hisoblanadi; Oʻzbekiston Respublikasi Tashqi iqtisodiy faoliyat milliy banki Yaponiya xalqaro hamkorlik agentligining qarziga xizmat koʻrsatuvchi moliyaviy agent hisoblanadi; Yaponiya xalqaro hamkorlik agentligining qarzini uzish, shuningdek foizlar, komissiyalarni toʻlash bilan bogʻliq sarf-xarajatlar “Oʻzbekenergo” DAKning shaxsiy mablagʻlari hisobidan amalga oshiriladi. 3. Oʻzbekiston Respublikasi moliya vaziriga Yaponiya xalqaro hamkorlik agentligi bilan qarz bitimini hamda Oʻzbekiston Respublikasi Tashqi iqtisodiy faoliyat milliy banki va “Oʻzbekenergo” DAK bilan Yaponiya xalqaro hamkorlik agentligining qarzidan foydalanish tartibi toʻgʻrisidagi agentlik bitimini Oʻzbekiston Respublikasi Hukumati nomidan imzolash vakolati berilsin. 4. Oʻzbekiston Respublikasi Adliya vazirligi Oʻzbekiston Respublikasi Hukumati bilan Yaponiya xalqaro hamkorlik agentligi oʻrtasidagi qarz bitimi boʻyicha belgilangan tartibda huquqiy xulosa bersin. 5. Oʻzbekiston Respublikasi Tashqi iqtisodiy faoliyat milliy banki Yaponiyaning “Tokio-Mitsibushi UFJ. Ltd.” banki bilan Yaponiya xalqaro hamkorlik agentligi qarzidan foydalanish maqsadida banklararo bitim tuzsin. 6. “Oʻzbekenergo” DAK uch oy muddatda “Toʻraqoʻrgʻon issiqlik elektr stansiyasi qurilishi” loyihasining texnik-iqtisodiy asosini ishlab chiqib, vakolatli ekspertiza organlari bilan kelishilgan holda, belgilangan tartibda tasdiqlatish uchun Oʻzbekiston Respublikasi Vazirlar Mahkamasiga kiritilishini taʼminlasin. 7. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Oʻzbekiston Respublikasi Davlat-tijorat Xalq bankining bino va inshootlaridan samarali foydalanish chora-tadbirlari toʻgʻrisida
(resolution, 2014-11-07)

Oʻzbekiston Respublikasi Davlat tijorat Xalq bankining operativ boshqaruvidagi bino va inshootlardan kelgusida yanada samarali foydalanish, davlat mulkini oqilona boshqarishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat tijorat Xalq banki (bundan buyon matnda Xalq banki deb yuritiladi) va Davlat raqobat qoʻmitasining quyidagilarni oʻtkazish toʻgʻrisidagi taklifiga rozilik berilsin: Xalq banki operativ boshqaruvida va foydalanishda boʻlgan 1-ilovaga muvofiq roʻyxatdagi bino va inshootlarni — tasarruf yetish huquqi bilan; joylardagi tegishli davlat organlariga Halq banki operativ boshqaruvida boʻlgan va foydalanilmaydigan 2-ilovaga muvofiq roʻyxatdagi bino va inshootlarni — operativ boshqaruv huquqi bilan. 2. Oʻzbekiston Respublikasi yer resurslari, geodeziya, kartografiya va davlat kadastri davlat qoʻmitasi va Xalq banki Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki oy muddatda ushbu qarorning 1-ilovasida koʻrsatilgan bino va inshootlar hamda ularga tegishli yer maydoni bilan kadastr hujjatlari rasmiylashtirilishi hamda ularni davlat roʻyxatidan oʻtkazilishini taʼminlasin. 3. Ushbu qarorning 2-ilovasida koʻrsatilgan bino va inshootlarni Xalq banki belgilangan tartibda topshirsin, mahalliy davlat hokimiyati organlari esa qabul qilib olsin. 4. Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklari: qabul qilinayotgan obyektlardan samarali foydalanishni taʼminlasin, ularda mahalla qoʻmitalari va aholi oʻrtasida madaniy-maʼrifiy, sport-sogʻlomlashtirish markazlarini joylashtirishga alohida eʼtibor qaratsin; mahalliy davlat hokimiyati organlariga berilgan va balansida saqlanayotgan bino va binolardan oqilona va samarali foydalanish, shuningdek ularga toʻgʻri texnik xizmat koʻrsatish ustidan qatʼiy va tizimli nazorat oʻrnatsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R. S. Azimov zimmasiga yuklatilgan.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Vazirlar Mahkamasining “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori)
(resolution, 2021-12-27)

Oʻzbekiston Respublikasi Vazirlar Mahkamasining “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 5. Oʻzbekiston Respublikasi Vazirlar Mahkamasining 2013-yil 30-maydagi 150-son qarori (Oʻzbekiston Respublikasi QT, 2013-y., 5-son, 33-modda) bilan tasdiqlangan Qurilish sohasida ruxsat beruvchi tusdagi hujjatlarni berish tartibotlarini amalga oshirish muddatlari va qiymatini belgilashda tabaqalashtirilgan yondashuv tartibi toʻgʻrisidagi nizomga 3-ilova izohining “a” kichik bandidagi “Davarxitektqurilish” qoʻmitasi” soʻzlari “Yergeodezkadastr” davlat qoʻmitasi” soʻzlari bilan almashtirilsin. 6. Vazirlar Mahkamasining 2013-yil 26-avgustdagi 234-son qarori (Oʻzbekiston Respublikasi QT, 2013-y., 8-son, 62-modda) bilan tasdiqlangan Maxsus industrial zonalar qatnashchilariga yer uchastkalari berish tartibi toʻgʻrisidagi nizomning 22-bandidagi “yer uchastkasiga boʻlgan huquq davlat roʻyxatidan oʻtkazilganligi uchun roʻyxatdan oʻtkazish yigʻimi toʻlangandan keyin” soʻzlari chiqarib tashlansin.
Majburiy tartibda sertifikatlanadigan, Oʻzbekiston Respublikasi hududida ishlab chiqariladigan va unga olib kiriladigan mahsulotlar turlari roʻyxatiga oʻzgartirish kiritish toʻgʻrisida
(resolution, 2021-05-01)

“Xavfli ishlab chiqarish obyektlarining sanoat xavfsizligi toʻgʻrisida”gi Oʻzbekiston Respublikasi Qonunini bajarish yuzasidan hamda Oʻzbekiston Respublikasi Prezidentining “Qonunlarning havolaki normalarini amalga oshirishga qaratilgan normativ-huquqiy va boshqa hujjatlarni ishlab chiqish rejalarini tasdiqlash toʻgʻrisida” 2013-yil 15-iyuldagi PQ-2003-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2011-yil 28-apreldagi 122-son qarori (Oʻzbekiston Respublikasi QT, 2011-y., 4-son, 30-modda) bilan tasdiqlangan Majburiy tartibda sertifikatlanadigan, Oʻzbekiston Respublikasi hududida ishlab chiqariladigan va unga olib kiriladigan mahsulotlar turlari roʻyxatining 34-bandi quyidagi tahrirda bayon qilinsin: 34. Portlovchi moddalar: olov oʻtkazuvchi va detonatsiyalovchi shnurlar; zarbali yoki detonatsiyalovchi pistonlar; piltalar; elektr detonatorlar; pirotexnik buyumlar; gugurtlar 3601 00 000 0*, 3602 00 000 0*, 3603 00*, 3604*, 3605 00 000 0 2. Vazirliklar va idoralar oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Gʻ.I. Ibragimov va U.U. Rozuqulov zimmasiga yuklansin.
Oʻzbekiston Respublikasi Prezidentining “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida” 2009-yil 15-maydagi PQ-1112-sonli qaroriga oʻzgartish kiritish toʻgʻrisida
(resolution, 2014-11-04)

Kadastr xizmatlarini koʻrsatish tartibini yanada soddalashtirish maqsadida: 1. Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-sonli Farmonini bajarish yuzasidan respublika Hukumati tomonidan Kadastr hujjatlarini rasmiylashtirish va texnik inventarizatsiya boʻyicha davlat xizmatlari qiymatini aniqlash tartibi tasdiqlanganligi maʼlumot uchun qabul qilinsin. 2. Oʻzbekiston Respublikasi Prezidentining “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida” 2009-yil 15-maydagi PQ-1112-sonli qarorining 1-bandi va uning 1-ilovasi oʻz kuchini yoʻqotgan deb hisoblansin. 3. Ushbu qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“Oʻzbekiston havo yoʻllari” MAK “Boing-767-300ER” yoʻlovchi tashish samolyotlarini yuk tashish variantiga qayta jihozlash chora-tadbirlari toʻgʻrisida
(resolution, 2014-10-31)

Oʻzbekiston Respublikasi Prezidentining “Oʻzbekiston havo yoʻllari” MAKning ikkita yoʻlovchi tashish “Boing-767-300ER” samolyotlarini yuk variantiga qayta jihozlash chora-tadbirlari toʻgʻrisida” 2014-yil 12-maydagi PQ-2174-son qarori 5-bandini bajarish yuzasidan Vazirlar Mahkamasi qaror qiladi: 1. Quyidagilar: “Oʻzbekiston havo yoʻllari” MAKning ikkita “Boing-767-300ER” yoʻlovchi tashish samolyotini yuk tashish variantiga qayta jihozlash” loyihasining texnik-iqtisodiy hisob-kitobi asosiy texnik-iqtisodiy parametrlari bilan 1-ilovaga* muvofiq; ikkita “Boing-767-300ER” yoʻlovchi tashish samolyotini yuk tashish variantiga qayta jihozlash ishlari uchun uzil-kesil toʻlovlarning bir qismini moliyalashtirish uchun ajratiladigan Oʻzbekiston Respublikasi Tiklanish va taraqqiyot jamgʻarmasi kreditini qaytarishning prognoz jadvali 2-ilovaga* muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasining Xalqaro taraqqiyot uyushmasi ustav kapitalidagi qoʻshimcha aksiyalarga obuna boʻlishi toʻgʻrisida
(resolution, 2014-10-31)

Xalqaro taraqqiyot uyushmasi bilan hamkorlikni yanada kengaytirish, shuningdek uyushmaning ustav kapitali koʻpayishi munosabati bilan Oʻzbekiston Respublikasining undagi boshlangʻich ulushini saqlab qolish maqsadida: 1. Xalqaro taraqqiyot uyushmasi (XTU) Boshqaruvchilar kengashi tomonidan XTUning ustav kapitalini koʻpaytirish va XTUga aʼzo mamlakatlarning XTU ustav kapitalidagi ulushlarini saqlab qolish maqsadida qoʻshimcha aksiyalarga obuna boʻlishlarini tashkil etish toʻgʻrisida qaror qabul qilinganligi maʼlumot uchun qabul qilinsin. 2. Oʻzbekiston Respublikasi Iqtisodiyot vazirligi, Moliya vazirligi va Markaziy bankining XTUning ustav kapitalidagi 7972 ta aksiyaga, shu jumladan nominal qiymati 25 AQSH dollari boʻlgan jami 54,3 ming AQSH dollari miqdoridagi 2172 ta haq toʻlanadigan aksiya hamda 5800 ta haq toʻlanmaydigan aksiyalarga obuna boʻlish toʻgʻrisidagi taklifi maʼqullansin. 3. Oʻzbekiston Respublikasi moliya vaziriga Oʻzbekiston Respublikasini XTUning ustav kapitalidan qoʻshimcha aksiyalar xarid qilish niyati borligi toʻgʻrisidagi yozma majburiyatni Oʻzbekiston Respublikasi nomidan imzolash vakolati berilsin. 4. Belgilab qoʻyilsinki, XTUning ustav kapitalidagi 2172 ta haq toʻlanadigan aksiyalar uchun toʻlov Oʻzbekiston Respublikasi Markaziy banki tomonidan XTUning Oʻzbekiston Respublikasi Markaziy bankidagi hisobvaragʻida joylashtiriladigan hamda XTUning talabiga binoan belgilangan tartibda soʻndiriladigan milliy valyutada ekvivalent qiymatda boshqaga oʻtkazilmaydigan veksel chiqarish yoʻli bilan amalga oshiriladi. 5. Oʻzbekiston Respublikasi Markaziy banki obuna boʻlish toʻgʻrisidagi hujjat yuborilgandan soʻng 31 kun mobaynida milliy valyutada 54300 AQSH dollariga ekvivalent qiymatdagi boshqaga oʻtkazilmaydigan foizsiz veksel chiqarib, uni XTUning Oʻzbekiston Respublikasi Markaziy bankidagi qimmatli qogʻozlar hisobvaragʻiga joylashtirsin. 6. Oʻzbekiston Respublikasi Iqtisodiyot vazirligi Jahon banki guruhi bilan hamkorlik qilish doirasida vakolatli ishchi organ sifatida: Oʻzbekiston Respublikasi nomidan XTUning ustav kapitalidagi qoʻshimcha aksiyalarga obuna boʻlish toʻgʻrisidagi hujjatning XTUga oʻz vaqtida yoʻllanishini taʼminlasin; boshqaga oʻtkazilmaydigan foizsiz veksel chiqarilib, XTUning Oʻzbekiston Respublikasi Markaziy bankidagi qimmatli qogʻozlar hisobvaragʻiga qoʻyilganligi toʻgʻrisida XTUni xabardor qilsin. 7. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Prezidentining “Osiyo oʻyinlari gʻoliblari va sovrindorlarini mukofotlash toʻgʻrisida” 2006-yil 20-dekabrdagi PF-3832-sonli Farmoniga qoʻshimchalar kiritish toʻgʻrisida
(decree, 2014-10-27)

Oʻzbekistonda paralimpiya sportini yanada rivojlantirish, Parosiyo oʻyinlarining gʻoliblari va sovrindorlarini qoʻllab-quvvatlash va ragʻbatlantirish maqsadida: 1. Oʻzbekiston Respublikasi Prezidentining “Osiyo oʻyinlari gʻoliblari va sovrindorlarini mukofotlash toʻgʻrisida” 2006-yil 20-dekabrdagi PF-3832-sonli Farmonining nomlanishida, kirish qismida va 1-bandida “Osiyo” soʻzlaridan keyin “va Parosiyo” soʻzlari qoʻshib qoʻyilsin. 2. Oʻzbekiston Respublikasi Moliya vazirligi Markaziy bank, Tashqi iqtisodiy faoliyat Milliy banki hamda Madaniyat va sport ishlari vazirligi bilan birgalikda bir hafta muddatda idoraviy meʼyoriy hujjatlarni mazkur Farmonga muvofiqlashtirishni taʼminlasin.
Vazirlar Mahkamasining “Respublikaning qishloq tumanlarida onalar va bolalarning reproduktiv salomatligini mustahkamlashga doir qoʻshimcha chora-tadbirlar toʻgʻrisida” 2010-yil 22-iyuldagi 156-son qaroriga oʻzgartirishlar kiritish haqida
(resolution, 2014-10-27)

Oʻzbekiston Respublikasi Prezidentining “2014 — 2018-yillarda Oʻzbekistonda aholining reproduktiv salomatligini yanada mustahkamlash, onalar, bolalar va oʻsmirlar sogʻligʻini muhofaza qilish borasidagi davlat dasturi toʻgʻrisida” 2014-yil 1-avgustdagi PQ-2221-son qarorini bajarish yuzasidan, shuningdek ayollar, bolalar va oʻsmirlar oʻrtasida mikronutriyent yetishmovchiligining oldini olish maqsadida Vazirlar Mahkamasi qaror qiladi: 1. Vazirlar Mahkamasining “Respublikaning qishloq tumanlarida onalar va bolalarning reproduktiv salomatligini mustahkamlashga doir qoʻshimcha chora-tadbirlar toʻgʻrisida” 2010-yil 22-iyuldagi 156-son qaroriga (Oʻzbekiston Respublikasi QT, 2010-y., 7-son, 39-modda) ilovaga muvofiq oʻzgartirishlar kiritilsin. 2. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. 1-banddagi “2010 — 2015” raqamlari “2010 — 2016” raqamlari bilan almashtirilsin. 2. 2-bandning ikkinchi xatboshidagi “2010 — 2014” raqamlari “2010 — 2016” raqamlari bilan almashtirilsin. 3. 3-bandning uchinchi xatboshidagi “2011 — 2014” raqamlari “2011 — 2016” raqamlari bilan almashtirilsin. 4. 4-band quyidagi tahrirda bayon qilinsin: “4. Oʻzbekiston Respublikasi Sogʻliqni saqlash vazirligi uchun olib kiriladigan, tarkibida, shu jumladan, foli kislotasi ham mavjud boʻlgan 1-ilovaga kiritilgan umumiy quvvatlantiruvchi polivitaminlar maxsus komplekslari 2017-yil 1-yanvargacha bojxona toʻlovlari (bojxona yigʻimlari bundan mustasno) toʻlashdan ozod qilinsin”. 5. Qarorga 1-ilovaning nomidagi “2010 — 2014” raqamlari “2010 — 2016” raqamlari bilan almashtirilsin. 6. Qarorga 2-ilovaning 5-bandidagi “2010 — 2015” raqamlari “2010 — 2016” raqamlari bilan almashtirilsin.
Qurilishi tugallanmagan obyektni foydalanishga topshirishni jadallashtirish chora-tadbirlari toʻgʻrisida
(resolution, 2015-03-09)

Toshkent shahar, Mirzo Ulugʻbek tumani, Mustaqillik shoh koʻchasida joylashgan qurilishi tugallanmagan savdo uyi binosini foydalanishga topshirishni jadallashtirish va undan samarali foydalanishni taʼminlash maqsadida Vazirlar Mahkamasi qaror qiladi: 1. Toshkent shahar hokimligi, Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi, OAT “Aloqabank” va “ZRAS BIZNES” masʼuliyati cheklangan jamiyat muassislarining: Toshkent shahar, Mirzo Ulugʻbek tumani, Mustaqillik shoh koʻchasida joylashgan qurilishi tugallanmagan savdo uyi binosini (keyingi oʻrinlarda obyekt deb ataladi) foydalanishga topshirishni jadallashtirish maqsadida, uni istisno tariqasida baholash qiymatida toʻgʻridan toʻgʻri “ZRAS BIZNES” MChJga sotish; sotishdan tushgan mablagʻlarning bir qismini obyekt qurilishiga Toshkent shahar hokimligining Savdo, xizmat koʻrsatish sohasi va xalq isteʼmol mollari ishlab chiqarish departamenti tomonidan sarflangan 3 016 469 200 soʻm miqdoridagi jalb qilingan kredit va oʻz mablagʻlarini qoplash uchun Toshkent shahar hokimligining alohida hisob raqamiga yoʻnaltirish (xarajatlar miqdori pul mablagʻlarining Toshkent shahar hokimligi alohida hisob raqamiga tushishi sanasiga qarab binoni saqlash xarajatlari va kredit foizlari hisobiga oʻzgarishi mumkin); sotishdan tushgan mablagʻlarning qolgan qismini Vazirlar Mahkamasining 2009-yil 29-yanvardagi 27-son qarori bilan tasdiqlangan Xususiylashtirishdan tushgan mablagʻlarni hisobga olish, taqsimlash va ulardan foydalanilishini nazorat qilish tartibi toʻgʻrisidagi nizomda belgilangan tartibda taqsimlash toʻgʻrisidagi takliflari maʼqullansin. 2. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi, Toshkent shahar hokimligi: obyektning xususiylashtirishga tegishli hujjatlar toʻplami belgilangan tartibda tayyorlanishi va baholanishini hamda baholangan narxida toʻgʻridan toʻgʻri “ZRAS BIZNES” MChJga sotish yuzasidan oldi-sotdi shartnomasi rasmiylashtirilishini; sotishdan tushgan mablagʻlar ushbu qarorning 1-bandida koʻrsatilgan tartibda taqsimlanishini; “ZRAS BIZNES” MChJ tomonidan shartnoma shartlari toʻliq bajarilgandan soʻng unga obyektga nisbatan mulkiy huquqni tasdiqlovchi davlat orderi berilishini taʼminlasinlar. 3. Obyektning sotib olish toʻlovlari 2014-yil 15-dekabrga qadar “ZRAS BIZNES” MChJ tomonidan toʻliq toʻlanishi hamda 2015-yil 1-yanvarga qadar qurilish ishlari yakunlanib, obyekt foydalanishga topshirilishi inobatga olinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasi fuqaro aviatsiyasining aviakorxonalaridagi oʻquv yurtlarini sertifikatlash qoidalariga oʻzgartirish va qoʻshimcha kiritish haqida
(order, 2014-10-27)

Vazirlar Mahkamasining 2004-yil 26-fevraldagi 90-sonli qarori bilan tasdiqlangan Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2008-yil 10-noyabrdagi 228-sonli buyrugʻi (roʻyxat raqami 1881, 2008-yil 13-dekabr) (Oʻzbekiston Respublikasi qonun hujjatlari toʻplami, 2008-y., 51-son, 507-modda) bilan tasdiqlangan Oʻzbekiston Respublikasi fuqaro aviatsiyasining aviakorxonalaridagi oʻquv yurtlarini sertifikatlash qoidalariga ilovaga muvofiq oʻzgartirish va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 3-ilovada: a) 13-paragrafning nomi quyidagi tahrirda bayon etilsin: b) Quyidagi mazmundagi 431-band bilan toʻldirilsin: “431. Oʻquv yurtlari parvozlar xavfsizligini boshqarish tizimini ishlab chiqadi va uni boshqarishning quyidagi tizimi orqali joriy qiladi: parvozlar xavfsizligini taʼminlash siyosati va maqsadlarini belgilash; parvozlar xavfsizligini oshirish uchun zarur boʻlgan tegishli choralarni qabul qilish; parvozlar xavfsizligiga tahdid soluvchi xavf-xatarlarni aniqlash; parvozlar xavfsizligi masalalarini ommalashtirish; parvozlar xavfsizligini doimiy monitoring qilib borish; parvozlar xavfsizligi samaradorligini nazorat qilish va baholash; parvozlar xavfsizligini boshqarish tizimini muntazam ravishda takomillashtirish. Oʻquv yurti tomonidan rahbar xodimlarning parvozlar xavfsizligini boshqarish tizimi boʻyicha majburiyati va javobgarligi belgilanishi lozim.”.